text: Redningsaktion: Turister på tynd is
  03 februar 2012 kl. 17.26
  To franske mænd i tyverne havde bevæget sig 400 meter ud på Horsens Fjord, inden politiet blev tilkaldt.
  Klokken 17.25 modtog politiet i Horsens en melding om en drukneulykke på Horsens Fjord. Politi og redning var hurtigt på stedet og kunne konstatere at 2 unge franske turister havde bevæget sig ud på den tynde is.
  
  Redningshelikopter blev tilkaldt
  Politiet sendte bud efter redningshelikopteren, men de kunne kort efter afblæse redningsaktionen.
  De to mænd blev anråbt med megafon og kom hurtigt væk fra isen. De var gået ud på isen for fornøjelsens skyld, men de fik sig efterfølgende en lærestreg om ikke at bevæge sig på tynd is.
  
  Kommunerne bestemmer
  Det er kommunerne, der afgør, hvornår det er tilladt at gå ud på isen, og så længe isen ikke er godkendt, er det forbundet med bødeansvar, hvis man alligevel går ud på den. De to franskmænd slap dog med en formaning.
  